
टोल विकास संस्था (गठन, सञ्चालन तथा व्यवस्थापन) कार्यविधि, २०८३
गाउँ कार्यपालिकावाट स्वीकृत मितिः २०८३।०७।१२ 
प्रमाणीकरण मितिः २०८३।०७।१३ 

प्रस्तावना: स्थानीय शासन रविकास प्रक्रियामा टोल तथा बस्ती स्तरवाट नै नागरिक सहभागिता सुनिश्चित गर्दै समाजको आर्थिक,सामाजिक,साँस्कृति, वातावरणीय लगायत विकासका सबै पक्षमादिगोपना र अपनत्व सृजना गर्न निश्चित भौगोलिक क्षेत्रभित्र बसोबास गर्ने नागरिकहरुको सहभागितामा वडा कार्यालयकोसहयोगीको रुपमा काम गर्ने गरी टोल विकास संस्थाको गठन र परिचालनका लागि आवश्यक कानूनी व्यवस्था गर्न वाञ्छनीय भएकोले,
स्थानीय सरकार ऐन, २०७४ कोदफा १०२. को उपदफा (२) बमोजिम गाउँ कार्यपालिकावाट मिति २०८३।०७।१२ गतेमा स्वीकृत भई यो कार्यविधि लागुगरिएको छ।।
परिच्छेद-१
प्रारम्भिक
1. संक्षिप्त नाम र प्रारम्भ : (१)यो कार्यविधिको नाम “टोल विकास संस्था (गठन, सञ्चालन  तथा          व्यवस्थापन) कार्यविधि,२०८३” रहेको छ।
      (२)यो कार्यविधिकार्यपालिकाबाट स्वीकृत भएको मितिदेखि लागू हुनेछ ।
2. परिभाषा: विषय वा प्रसङ्गले अर्को अर्थ नलागेमा यस कार्यविधिमा,-
(1) “कार्यालय” भन्नाले बंगलाचुली गाउँकार्यपालिकाको कार्यालयलाई सम्झनु पर्छ।
(2) "टोल विकास संस्था" भन्नाले टोल बस्तीको समग्र विकासको लागि निश्चित भौगोलिक   क्षेत्रका अधिकांश घर धुरीका प्रतिनिधिहरुको उपसस्थितिमा विकास निर्माण, सेवा प्रवाह र समाजिक परिचालनको क्षेत्रमा काम गर्ने उद्देश्यले यस कार्यविधिको दफा( (३) वमोजिमगठन भई सम्वन्धित वडा कार्यालयमा सूचीकृत भएको सामुदायिक संस्थालाई सम्झनु पर्छ ।
(3) “पदाधिकारी” भन्नालेसंस्थाको कार्यसमितिका अध्यक्ष, उपाध्यक्ष, कोषाध्यक्ष, सचिव र सदस्यहरु समेतलाई सम्झनु पर्छ ।
(4) “बैठक” भन्नाले संस्थाको संयुक्त वा छुट्टाछुट्टै बैठक सम्झनु पर्छ ।
(5) “वडा” भन्नाले बंगलाचुली गाउँपालिकाको सम्वन्धित वडालाई सम्झनु पर्छ।
(6) “विधान” भन्नाले संस्थाको विधानलाई सम्झनु पर्छ ।
(7) “समिति” भन्नाले संस्थाको कार्यसमिति सम्झनु पर्छ ।
(8) “साधारणसभा” भन्नाले संस्थाको साधारण सदस्यहरुको भेला सम्झनु पर्छ।
(9) “संस्था” भन्नाले टोल विकास संस्थालाई सम्झनुपर्छ ।

परिच्छेद- २
संस्थाको गठनतथासूचीकृत सम्बन्धी व्यवस्था 

3. संस्थाको गठन:(१)गाउँपालपिकाकोक्षेत्रमाभौगोलिक तथा सामाजिक सामिप्यताको आधारमा टोल तथा बस्तीका वासिन्दाको आमभेलाबाट टोल तथा बस्ती भित्रका घरधुरी समावेश हुने गरी टोल विकास संस्थाको गठन गरिनेछ ।
(२) उपदफा (१) बमोजिम गठन हुने संस्थाको कार्यसमितिमा देहाय बमोजिमका पदाधिकारी तथा सदस्यहरुरहनेछन:-
(1) अध्यक्ष एक जना
(2) उपाध्यक्ष एक जना
(3) कोषाध्यक्ष एक जना
(4) सचिव एक जना
(5) सदस्यहरु(तीन देखि सात जना सम्म)
(२ क). माथि उपदफा (२) को खण्ड (क) देखी (घ) सम्मको पदमा सार्वजनिक पद धारण गरेको व्यक्ति वा सामुदायिक संघ संस्थाको कार्यकारी जिम्मेवारीमा वहाल रहेको व्यक्तिलाई दोहोरो जिम्मेवारी दिने गरीछनौट वा नियुक्त गर्न सकिने छैन।सार्वजनिक पदधारण गरेका राष्ट्रसेवक वा अन्य व्यक्तिलाई साधारण सभावाट सल्लाहकारको जिम्मेवारीमा नियुक्त गर्न सकिने छ।
(३) उपदफा (२) बमोजिम संस्था गठन गर्दा टोल तथा बस्ती भित्रका एक घरधुरीबाट एकजना भन्दा बढी नपर्ने गरी भौगोलिक सन्तुलन तथा सामाजिक समावेशीकरणको आधारमा सभा वा वडा कार्यालयले तोकेको चार किल्ला भित्रका नागरिकहरुकोआमभेलाबाट सर्वसम्मत रुपमा संस्थाको कार्य समिति गठन हुनेछ । 
तर, यस दफा बमोजिम आमभेलामा सर्वसम्मत हुन नसकेमा उपस्थित सदस्यहरुको बहुमतबाट कार्य समिति गठन गर्न बाधा पर्ने छैन।
(४) उपदफा (३) बमोजिम कार्यसमितिको कार्यकाल समाप्त भएपछिसाधारण सभाको सर्वसम्मत वा सो नभएमा बहुमतबाट कार्यसमितिको पुनर्गठन हुनेछ ।
(५)कार्य समितिको कार्यावधि गठन भएको मितिले दुई वर्षको हुनेछ ।
(६)अध्यक्ष, उपाध्यक्ष, कोषाध्यक्ष र सचिवको पदमा लगातार दुई कार्यकाल भन्दा बढी सोही पदमा काम गर्न सक्ने छैन । 
(७)कार्य समितिमा अध्यक्ष, सचिव वा कोषाध्यक्ष मध्ये कुनै एक पदमा अनिवार्य रुपमा महिला हुनुपर्नेछ । 
(८)संस्था गठन गर्दा सकेसम्म टोलका सम्पुर्ण घरधुरीलाई एक घर एक सदस्यको रुपमा समेट्नु पर्नेछ । 
(९)उपदफा ८ बमोजिम सवै घरधुरी समावेश हुन सम्भव नभएमा कम्तीमा ८० प्रतिशत घरधुरी सहभागी गराई टोल विकास संस्था गठन गर्नुपर्ने छ। 
(१०)यस कार्यविधि बमोजिम गठन गरिने संस्थाको कार्यसमितिमा कम्तीमा ५० प्रतिशत महिला सदस्य हुनु पर्नेछ ।
(११)संस्थाको कार्यक्षेत्र साधारण सभाले तोकेको चारकिल्ला भित्र हुनेछ। साधारण सभाले टोल तथा बस्ती भित्रका कुनै घरधुरी संस्थामा समावेश गरेको नपाइएमा वा कुनै घरधुरी वा बस्ती उक्त संस्थामा समावेश गर्नु पर्ने भन्ने लागेमा वडा कार्यालयले त्यसरी छुटेको घरधुरी वा बस्ती सम्बन्धित संस्थामा समावेश गर्न लगाउनेछ।  
(१२)यस दफामा अन्यत्र जुनसुकै कुरा लेखिएको भए तापनि वडा कार्यालयले तोकेको भौगोलिक क्षेत्र भित्र रहेका बढीमा १०० घरधुरी समेट्ने गरी टोल विकास संस्था गठन गर्न सकिने छ। एउटा घरधुरी एक भन्दा बढी टोल विकास संस्थाको सदस्य बन्न पाउने छैन।
(१३) उपदफा (१) वमोजिम संस्था गठन गर्दा सम्वन्धित वडाको वडा अध्यक्ष वा निजले तोकेको वडाको जनप्रतिनिधि वा वडा सचिवको रोहवर र सहभागिता अनिवार्य हुनु पर्नेछ।
4. कार्य समितिका पदाधिकारीको पद रिक्त सम्बन्धी व्यवस्थाः(१) दफा (३) बमोजिम गठन भएको कार्य समितिका पदाधिकारीहरुको पद देहाय बमोजिमको अवस्थामा रिक्त हुनेछ।
(1) अध्यक्षले उपाध्यक्ष मार्फत कार्यसमितिको बैठकमा र उपाध्यक्ष सहित अन्य सदस्यले अध्यक्षलाई राजीनामा दिएमा।
(2) भ्रष्टाचार वा अन्य कुनै फौजदारी अभियोगमा कसुरदार ठहरिएमा।
(3) मृत्यु भएमा। 
(4) आचारण विपरितको गतिविधिमा गाउँपालिकावाट अनुशासनको कारवाही भएमा।
(5) संस्थाको हित विपरित कार्य गरेको ठहरी साधारण सभाको वहुमतले हटाउने निर्णय गरेमा।
(२) उपदफा (१) बमोजिम अध्यक्षको पद रिक्त भएमा कार्य समितिको बाँकी अवधिको लागि उपाध्यक्षले अध्यक्ष भई कामकाज गर्नेछ। अन्य पदाधिकारीहरुको हकमा कार्य समितिले बाँकी अवधिको लागि समितिका सदस्यहरु मध्येबाट कुनै सदस्यलाई त्यस्तो रिक्त पदमा कामकाज गर्न लगाउन सक्नेछ।
5. संस्था सूचीकृत:(१)संस्थाको सूचीकृत देहाय बमोजिम हुनेछ : -
(1) संस्थाको आमभेलाले निर्णय गरीअनुसूची १ बमोजिमको ढाँचामा अनुसची ३ बमोजिमको बिधान सहित सोही निवेदनमा उल्लिखित कागजातहरु समावेश गरी संस्था सूचीकरणका लागि वडा कार्यालयमा निवेदन दिनु पर्नेछ ।
(2) उपदफा (१) बमोजिम निवेदन प्राप्त भएपछि वडा कार्यालयले संस्थाको चारकिल्ला भित्रका सबै घरधुरी समावेश गरे नगरेको र गठन सम्वन्धी अन्य शर्तहरु पूरा भए नभएको समेतअध्ययन गरी संस्थाको गठन रीतपूर्वक भएको देखिएमारु. १००० शुल्क लिई अनुसूची २ बमोजिमको ढाँचामा संस्था सूचीकृत गरेको प्रमाण पत्र उपलब्ध गराउनु पर्नेछ ।
(3) दफा (क) बमोजिम प्राप्त निवेदन बमोजिम सूचीकृतको लागि प्राप्त भएको टोल विकास संस्थामा समावेश हुनुपर्ने घरधुरी वा बस्ती छुटेको पाइएमा त्यसरी छुटेको घरधुरी वा बस्ती समेत समावेश गरी वा अन्य रीत नपुगेको भए सो समेत पूरा गर्न लगाई सूचीकरणको लागि पुन पेश गर्न निर्देशन दिन सक्नेछ।
(4)  वडा कार्यालयले यस दफा बमोजिम संस्था सूचीकृत गरेको विवरण मासिक रुपमा  गाउँ कार्यपालिकाको कार्यालयमा पठाउनु पर्नेछ।

परिच्छेद-३
संस्थाको काम कर्तव्य,अधिकारहरु
6. टोल विकास संस्थाका कार्यहरु: (१)टोल विकास संस्थाका काम, कर्तव्य र अधिकार देहायबमोजिम हुनेछ :- 
(1) समुदायमाशान्ति, सुरक्षार अमनचयन कायम गर्न सहयोग गर्ने ।
(2) सामुदायिक सद्भाव, सहिष्णुता र भाइचाराको विकास गर्ने ।
(3) टोलमा संचालन हुने विकास निर्माणका योजनाहरुको तर्जुमा, कार्यान्वयन र सुपरिवेक्षण तथा अनुगमनमा सहयोग गर्ने । 

(4) टोलमा हुनेपरम्परागत जात्रा, मेला, पर्व तथा समारोहको व्यवस्थापनमा सहयोग गर्ने।
(5) टोलमा रहेका सार्वजनिक तथा ऐलानी जग्गा,सार्वजनिक भवन, सम्पदा तथा भौतिक पूर्वाधारहरुको संरक्षण गर्न तथा अतिक्रमण हुन नदिन सहयोग गर्ने।
(6) टोलमाविपद् व्यवस्थापन सम्वन्धी खोज,उद्धार, राहत वितरण, पुनर्निर्माण तथा पुनर्स्थापना कार्यमा सहयोग गर्ने ।
(7) टोलको सरसफाई व्यवस्थापनको लागि सहयोग र समन्वय गर्ने/ गराउने 
(8) छाडा पशु चौपाया व्यवस्थापनमा सहयोग गर्ने/गराउने ।
(9) सडक बत्ती, सामुदायिक पार्क, सार्वजनिक शौचालय जस्ता सार्वजनिक सम्पत्तिको सञ्चालन र व्यवस्थापनमा सहयोग पुर्‌याउने ।
(10) कानून बमोजिम तिर्नु पर्ने कर, दस्तुर,सेवाशुल्क बुझाउने कार्यमा सहजीकरण गर्ने ।
(11) टोलमा बसोबास गर्ने गरिव, अशक्त, अपाङ्गता भएका व्यक्ति तथा बेरोजगार व्यक्तिहरुको तथ्याङ्क संकलनकार्यमा सहयोग गर्ने ।
(12) टोलमा रहेका शैक्षिकतथा स्वास्थ्य संस्थाहरुको व्यवस्थापन र गुणस्तर सुधारको लागि सहयोग गर्ने ।
(13) जन्म,बिबाह,बसाई सराई,सम्वन्ध विच्छेद, मृत्यु जस्ता व्यक्तिगत घटना दर्ताको लागि टोलबासीलाई उत्साहित र सहजीकरण गर्ने ।
(14) सामाजिक सुरक्षा भत्ता वितरण कार्यमा आवश्यक सहजीकरण गर्ने ।
(15)  विद्युत् चुहावट तथा चोरी नियन्त्रण कार्यमा सहयोग गर्ने ।
(16) टोलमा खाद्यान्न, माछामासु, तरकारी, फलफूल, पेय पदार्थ लगायत दैनिक उपभोग्य सामग्रीको गुणस्तर र मुल्य सुचीको बारेमा जानकारी राखी बजार अनुगमन कार्यमा सहयोग गर्ने।
(17) उपभोक्ता हक हित संरक्षणको लागि पैरवी तथा जनचेतना अभिबृद्धि गर्ने। 
(18) टोलमा हरियाली क्षेत्र विस्तार गरी वातावरण संरक्षणको कार्यमा सहयोग गर्ने ।
(19) स्थानीय आर्थिक विकासका संभावनाका बारेमा छलफल गरी स्थानीय तह, गैर सरकारी तथा निजी क्षेत्रसँग समन्वय, सहजीकरण र पैरवी गर्ने ।
(20) भवन निर्माण मापदण्ड तथा राष्ट्रिय भवन संहिताको पालनाको लागि टोल बासीहरुलाई प्रोत्साहित गर्ने । 
(21)  विद्यालय भर्ना, खोप अभियान, साक्षरता अभियान, सरसफाई, लैङ्गिक हिंसा उन्मुलन जस्ता राष्ट्रिय अभियानहरुमा सहयोग र समन्वय गर्ने।
(22) टोलमा धनी, गरिबको भावना हटाई सबै सदस्यहरुलाई निर्णय प्रक्रिया र श्रोतमा  परिचालनमा समान अधिकार स्थापित गर्न सहजीकरण गर्ने । 
(23) घरेलु हिंसा, यौनजन्य हिंसा,मानव तस्करी, बालश्रम तथा बाध्यात्मक श्रम, छाउपडी लगायतका सामाजिक अपराध तथा खरावीहरुअन्त्य गर्न जनचेतना अभिवृद्धि गर्ने ।
(24) टोलमा उद्यम विकाससँग सम्बन्धित कार्यक्रमहरु संचालन गर्न आवश्यक सहजीकरण गर्ने । 
(25) टोलको विकासका लागि विभिन्न श्रोतबाट प्राप्त श्रोतको उच्चतम् सदुपयोग गर्ने।
(26) टोलमा सरकारी निकाय तथा गैर सरकारी संस्था मार्फत सञ्चालन हुने कार्यक्रमहरु कार्यान्वयनगर्न सहयोग गर्ने । 
(27) आफ्नो टोललाई वातावरणमैत्री, बाल मैत्री, पोषण मैत्रीतथा पूर्ण सरसफाइयुक्त बनाउन कार्यक्रमहरु संचालन गर्ने तथा वडा कार्यालय र गाउँ।नगरपालिकाका कार्यक्रम कार्यान्वयनमा सहयोग, समन्वय र सहजीकरण गर्ने।
(28) सम्वन्धित लाभग्राही समुदायको रुपमा स्थानीय तह, प्रदेश सरकार, संघीय सरकार वा तत् तत् तहका सरकारका मातहतका निकायवाट स्वीकृत वार्षिक योजना तथा कार्यक्रमहरुकार्यान्वयनका लागि संझौता गरी साँझेदारीमा कार्यान्वयन गर्ने।
परिच्छेद-४
संस्थाको कार्य समितिको बैठक र पदाधिकारीहरुको काम, कर्तव्य र अधिकार

7. संस्थाको कार्य समितिको बैठक:(१)संस्थाको कार्य समितिको बैठकको सञ्चालन देहाय बमोजिम हुनेछ :-

(1) कार्य समितिको बैठक महिनामा कम्तिमा एक पटक र आवश्कता अनुसार बस्नेछ ।
(2) समितिको बैठकमा वडा समिति तथा गाउँपालिकाका जनप्रतिनिधि, विज्ञतथा अन्य सरोकारवालहरुलाई आमन्त्रण गर्न सकिनेछ ।
(3)  समितिको वैठक निर्णयको मस्यौदा सचिवले तयार गर्नेछ । 
(4) संस्थाको बैठकको निर्णयहरु वैठकमा उपस्थित पदाधिकारीहरुबाट हस्ताक्षर गरीप्रमाणित गराउनु पर्नेछ।
(२) उदफा (१) बमोजिम बस्ने कार्यसमितिको बैठकको माइन्युट र संस्थाका प्रशासनिक तथा आर्थिक कारोबारसँग सम्बन्धित सम्पूर्ण कागजातहरु अध्यक्ष, सचिवर कोषाध्यक्षको जिम्मामा रहनेछन्।
(३) कार्य समितिको बैठक संस्थाको कार्यालयमा बस्नेछ। संस्थाको कार्यालय स्थापना भई नसकेको अवस्थामा कार्यसमितिका सबै सदस्यलाई पायक पर्ने गरी उपयुक्त स्थानमा बैठक बस्ने गरी अध्यक्षले तोक्न सक्नेछ।
8. संस्थाका कार्य समितिका पदाधिकारीहरुको काम कर्तव्य र अधिकार:-संस्थाका पदाधिकारीहरुको काम कर्तव्य र अधिकार देहाय बमोजिम हुनेछः
(1) अध्यक्षको काम, कर्तव्य र अधिकार
(1) संस्थाको नियमित बैठक बोलाउने, बैठकका लागि मिति, समय र स्थान तोक्ने । 
(2) बैठकको अध्यक्षता गरी बैठक संचालन गर्ने ।
(3) बैठकमा अनुशासनको पालन गर्न लगाउने र छलफलका विषयहरु टिपोट गर्ने वा गर्न लगाउने ।
(4) छलफल हुँदा सवैको विचार संकलन गर्ने र सर्वसम्मत निर्णय गर्न पहल गर्ने ।
(5)  संस्थाका निर्णयहरु लागू गर्ने, गराउने।
(6) संस्थाले प्राप्त गरेको नगद वा जिन्सी सामानको सुरक्षाको प्रवन्ध मिलाउने।
(7) आवश्यकता अनुसार विशेष बैठक बोलाउने ।
(8) कार्यविधि बमोजिम अन्य कार्यहरु गर्ने ।

(2) उपाध्यक्षको काम कर्तव्य र अधिकार:
(1)  अध्यक्षको अनुपस्थितिमा अध्यक्षले गर्ने भनी तोकिएका कार्यहरु गर्ने ।
(2)  कार्य समितिले तोकेका अन्य कार्यहरु गर्ने।
(3) सचिवको काम, कर्तव्य र अधिकारः
(1) अध्यक्षको आदेशअनुसार बैठक बोलाउने ।
(2) छलफलका प्रस्तावहरु संकलन गरी बैठकमा पेश गर्ने र बैठकको निर्णय लेखी निर्णय प्रमाणित गराउने ।
(3) संस्थाको क्रियाकलापको बारेमा सदस्यहरुलाई जानकारी गराउने।
(4) कार्यसमितिले तोकेका अन्य कार्यहरु गर्ने ।

(4) कोषाध्यक्षको काम, कर्तव्य र अधिकार
(1) संस्थाको आम्दानी र खर्चको हिसाब राख्ने तथा विवरण तयार गर्ने।
(2) बैंकमा खाता संचालन गर्दा संयुक्त रुपमा खाता संचालन गर्ने।
(3) संस्थाको नगद र जिन्सी सामानको जिम्मा लिई सुरक्षा गर्ने।
(4) कार्यसमितिले तोकेका अन्य कार्यहरु गर्ने ।

(5) सदस्यहरुको काम,कर्तव्य र अधिकार

(1) समितिको बैठकमा उपस्थित हुने र छलफलमा सक्रीय रुपमा सहभागी हुने। 
(2) समितिको निर्णय कार्यान्वयनमा सहयोग गर्ने। समितिको निर्णय कार्यान्वयन भए नभएको हेरी आवश्यकताअनुसार समितिको बैठकमा छलफलमा ल्याउने। 
(3) आवश्कता अनुसार अध्यक्ष, उपाध्यक्ष, सचिवर कोषाध्यक्षको काममा सघाउने ।
(4) कार्यसमितिले तोकेका अन्य कार्यहरु गर्ने ।
परिच्छेद-५
आर्थिक व्यवस्थापन

9. संस्थाको आम्दानी:(१) संस्थाले देहाय बमोजिमका क्षेत्रबाट आम्दानी प्राप्त गर्न सक्नेछः
(1) गाउँपालिकाबाट प्राप्त हुने अनुदान रकम । 
(2) सरकारी तथा गैर सरकारी निकायहरु, सामुदायिक संस्था तथा व्यक्तिहरुबाट प्राप्त हुने सहायता तथा अनुदानको रकम ।
(3) टोल विकास संस्थाले आयमूलक कार्यहरु संचालन गरी प्राप्त हुने आम्दानी ।
(4) गाउँपालिका, अन्य सरकारी निकायतथा गैरसरकारी संघसंस्थासँग विकास निर्माण वा कार्यक्रम सञ्चालनको लागि सम्झौता बमोजिम प्राप्त रकम।
(5) संस्थाका सदस्यहरुबाट प्राप्त शुल्क तथा सहयोगको रकम।
(6) अन्य श्रोतबाट प्राप्त गरेको रकम ।

(२) संस्थाको नाममा प्राप्त हुने सबै रकम संस्थाको नाममा रहेको वैंक खातामा अनिवार्य जम्मा गर्नु पर्नेछ।रु ५००० भन्दा माथिको कारोवार अनिवार्य वैंक चेकमार्फत गर्नु पर्नेछ।
10. संस्थाको खर्चः संस्थाको खर्च देहाय बमोजिम हुनेछः
(1)  कुनै निकायबाट सम्झौता बमोजिम प्राप्त हुने रकम सम्झौतामा उल्लिखित शर्त बमोजिम तोकिएको कार्यमा खर्च गर्नु पर्नेछ।
(2)  संस्थाको नियमित सञ्चालन तथा कार्यालय व्यवस्थापन सम्बन्धी खर्च कार्यसमितिको निर्णय बमोजिम हुनेछ।
(3)  संस्थाको खर्च सम्वन्धी मापदण्ड गाउँपालिकाले निर्धारण गर्न सक्ने छ।गाउँपालिकाले त्यस्तो मापदण्ड निर्धारण नगरे सम्म संस्थाले खर्च विनियमावली तयार गरी लागु गर्न सक्नेछ।

11. संस्थाको लेखा, प्रतिवेदन तथा अन्यः 
(1) संस्थाको खाता वडा कार्यालयको सिफारिसमा गाउँ कार्यपालिकाको कार्यालयले तोकेको बैंकमा सञ्चालन हुनेछ।
(2)  उपदफा (१) बमोजिमको बैंक खाता कम्तीमा एक जना महिला हुने गरी संस्थाका अध्यक्ष, उपाध्यक्ष र सचिवमध्ये कुनै दुई जना र कोषाध्यक्षको संयुक्त दस्तखतबाट सञ्चालन हुनेछ। 
(3) कोषाध्यक्षले संस्थाको सबै प्रकारको नगदी तथा जिन्सी आम्दानी, सम्पूर्ण विकास खर्चको विवरण, संस्थाको संचालन र व्यवस्थापनमा भएको प्रशासनिक खर्चहरुको विवरण स्पष्ट रुपमा राख्नुपर्नेछ ।
(4) कोषाध्यक्षले आम्दानी खर्चको हिसाब कितावचौमासिक रुपमा कार्य समितिको बैठकमा पेश गर्नु पर्नेछ।
(5)  कार्यसमितिले प्रत्येक आर्थिक वर्षमा गरेको काम र आर्थिक कारोबारको यथार्थ विवरण तयार गरी आर्थिक वर्ष समाप्त भएको मितिले तीन महिना भित्र टोल भेलामा पेश गर्नु पर्नेछ।
(6) संस्थाले आफ्नो वार्षिक कारोबारको प्रतिवेदन साधारणसभा, सम्बन्धित वडा कार्यलय र गाउँपालिकामा पेश गर्नुपर्नेछ ।
(7) गाउँपालिका तथा वडा कार्यालयले आवश्यकता अनुसार संस्थाको अनुगमन गरी आवश्यक निर्देशन दिन सक्नेछ ।
(8) संस्थाले आर्थिक वर्ष समाप्त भएको पहिलो त्रैमासिक भित्ररजिष्टर लेखापरीक्षकवाट वार्षिक लेखा परीक्षण गर्ने कार्य सम्पन्न गर्नु पर्नेछ।वार्षिक लेखा परीक्षण प्रतिवेदन अध्यक्षमार्फत आम भेलावाट अनुमोदन गरी सोको एक एक प्रति वडा कार्यालय र गाउँपालिकामा पेश गर्नु पर्नेछ।
(9) संस्थाको आन्तरिक लेखा परीक्षण सम्वन्धी व्यवस्था गाउँपालिकाले तोके वमोजिम हुनेछ।
12.  जिन्सी तथा वस्तुगत सहयोग लिन सक्नेः (१) यस कार्यविधिमा अन्यत्र जुनसुकै कुरा लेखिएको भए तापनि विपद् प्रभावित व्यक्तिको उद्दार, राहत तथा पुनर्स्थापना कार्यमा सहयोग गर्न कुनै सरकारी निकाय, गैर सरकारी संघसंस्था, निजी क्षेत्र तथा व्यक्ति विशेषबाट जिन्सी सामान तथा वस्तुगत सहयोग लिन सक्नेछ।
(२) संस्थाले उपदफा (१) बमोजिम प्राप्त सहयोग वडा समितिको समन्वयमा त्यस्तो विपदबाट प्रभावित व्यक्ति तथा परिवारलाई वितरण गर्न सक्नेछ।
(३) संस्थाले यस दफा बमोजिम प्राप्त सहयोगको विवरण वार्षिक प्रतिवेदनमा समेत समावेश गर्नु पर्नेछ।

परिच्छेद–6
योजना सञ्चालन 
13. योजना संझौता र कार्यान्वयनः (१)गाउँपालिकाले वार्षिक स्वीकृत योजना तथा कार्यक्रमहरु मध्ये संस्थाको कार्यक्षेत्रसंग मिल्ने योजना तथा कार्यक्रमहरु संस्था मार्फत कार्यान्वयन गर्ने गरी संझौता गर्न सक्ने छ।
(२)उपदफा (१) वमोजिम योजना तथा कार्यक्रम कार्यान्वयनको संझौता गर्दा कुल लागत अनुमानको कम्तिमा १० प्रतिशत लागत साँझेदारीको सुनिश्चितता गरी संझौता गर्नु पर्ने छ।
(३)माथि उपदफा (१)मा जुनसुकै कुरा उल्लेख भएको भएतापनी गाउँपालिकाले स्थानीय श्रम, सीप र सामग्रीको प्रयोगहुने प्रकृतिका पूँजिगत योजना तथा स्थानीय नेतृत्व विकास र सामाजिक सशक्तिकरण संग सम्वन्धित कार्यक्रमहरुमात्र संस्था मार्फत कार्यान्वयन गर्न सक्नेछ।
(४) उपदफा (१) वमोजिम योजना तथा कार्यक्रम कार्यान्वयनको लागि संझौता गर्दा संस्थाको चारकिल्ला भित्र सञ्चालन हुने योजना तथा कार्यक्रमहरु मध्येउपदफा (३)को अधिनमा रही सवै पूँजिगत योजनाहरुको एकमुष्ट लागत अनुमान कायम गरी समेत संझौता गर्न सकिनेछ।
५) संस्थाले गाउँपालिका वा वडा कार्यालयसंग संझौता गरेका योजनाहरुको कार्यान्वयन गर्दा छुट्टा छुट्टै योजनाको लागि फरक फरक निर्माण समिति र अनुगमन समिति समेत गठन गरी कार्यान्वयन गर्न सक्ने छ।
(६) संझौता अनुसार योजना तथा कार्यक्रमहरुको कार्यान्वयन गर्दा नेपाल सरकार, प्रदेश सरकार र गाउँपालिकाको प्रचलित आर्थिक कार्यविधि र खरिद सम्वन्धी कानूनको अधिनमा रही गर्नु पर्नेछ।
14. योजना अनुगमन, रकम भुक्तानी र फरफारकः (१) दफा १३ वमोजिमको संझौता अनुसार कार्यसम्पन्न भए पश्चात गाउँपालिकाको स्थानीय योजना तथा कार्यक्रम अनुगमन समितिले अनुगमन गरी संझौता अनुसार कार्य सम्पन्न भएको भन्ने अनुगमन प्रतिवेदन र प्रविधिक प्रतिवेदनको आधारमा गाउँपालिकाले अन्तिम भुक्तानी दिनु पर्नेछ।
(२)पूजिगत योजनाको हकमा कम्तिमा ५० प्रतिशत काम सम्पन्न भएमा आवश्यकता र औचित्यका आधारमा भएको कामको मूल्यांकित रकमको ८० प्रतिशत नवढ्ने गरी रनिङ विल रकम उपलव्ध गराउन सकिनेछ।
(३) पूँजिगत योजनाको अन्तिम भुक्तानी भएपश्चात पालिकाले योजनाको फरफारक गरी सम्वन्धित संस्थालाई योजना हस्तान्तरण गर्नु पर्ने छ।हस्तान्तरित योजनाको मर्मत संभारका साथै दिगो र लाभदायी प्रयोग गर्ने दायित्व सम्वन्धित संस्थाको रहनेछ।
(४)योजनाको मर्मत संभारको लागि अन्तिम भुक्तानी गर्दा कुल रकमको ३ प्रतिशत रकम गाउँपालिकाले मर्मत संभार कोषवापत कट्टी गरी राख्न सक्नेछ।



विविध
15. समन्वय समितिः(१)संस्थाको कामको अनुगमन तथा समीक्षा गरी पृष्ठपोषण प्रदान गर्न हरेक वडामा देहायबमोजिमको समन्वय समिति रहनेछ :-
(1) वडाध्यक्ष 				- संयोजक
(2) वडा समितिका सदस्यहरु  		- सदस्य 
(3) टोलविकास संस्थाका अध्यक्षहरु मध्येबाट संयोजकले तोकेका ३ जना -सदस्य 
(4) वडा सचिव 				- सदस्य सचिव
(२) उपदफा (१) को खण्ड (ग) बमोजिमका सदस्यहरुको पदावधि दुई वर्षको हुनेछ । उक्त पदावधि समाप्त भएपछि संयोजकले कार्यकाल नदोहोरिने गरी वडा भित्रका अन्य संस्थाका अध्यक्षहरु मध्येबाट तीन जना मनोनयन गर्नु पर्नेछ।
(३) उपदफा (१) बमोजिमको समितिको बैठक कम्तीमा चौमासिक रुपमा बस्नेछ।
(४) उपदफा (१) बमोजिमको समितिले वडा भित्रका सबै संस्थाको काम कारवाहीलाई प्रभावकारी बनाउन कार्य समितिलाई आवश्यक निर्देशन दिन सक्नेछ।  
(५) उपदफा (१) बमोजिमको समितिले संस्थाको काम कारवाहीको सम्बन्धमावार्षिक प्रतिवेदन कार्यपालिकामा पेश गर्नु पर्नेछ।
16. बाधा अडकाउ फुकाउन सक्नेःयो कार्यविधि कार्यान्वयनको क्रममा कुनै बाधा अड्चन आएमा कार्यपालिकाले त्यस्तो बाधा अडकाउ फुकाउन सक्नेछ ।
17. कार्य समिति भङ्ग गर्न सक्नेः सार्वजनिक सम्पत्तिको हिनामिना गर्ने, प्रचलित कानून बिपरित कार्य गर्ने तथा भ्रष्टाचार वा आर्थिक हिनामिना गरेको पाइएमा त्यस्तो कार्यसमितिलाई सम्बन्धित वडा समितिको सिफारिसमा कार्यपालिकाले भङ्ग गर्न सक्नेछ । यसरी कार्यसमिति भङ्ग भएको अवस्थामा एक महिना भित्र यसै कार्यवविधि बमोजिम नयाँ कार्य समिति गठन गर्नु पर्नेछ।
18. कार्यविधि संशोधन तथा खारेज गर्न सक्नेः(१) कार्यपालिकाले आवश्यकता अनुसार यो कार्यविधि संशोधन तथा खारेज गर्न सक्नेछ। 
(२) उपदफा (१) बमोजिम यो कार्यविधि खारेज भएको अवस्थामा यस कार्यविधि बमोजिम स्थापना तथा सञ्चालन भएका संस्थाहरुको सम्पत्ति तथा दायित्व कार्यपालिकाको नाममा हुनेछ।
19. खारेजी र बचाउः(१) बंगलाचुली गाउँपालिकाको टोल विकास संस्था गठन तथा सञ्चालन सम्वन्धी कार्यविधि, २०७६ खारेज गरिएको छ।
(२) खारेज गरिएको कार्यविधि अनुरुप भएका सम्पूर्ण काम कारवाही प्रस्तुत कार्यविधि अनुसार भएको मानिने छ।
















अनुसूची-१
टोल विकास संस्थालाई गाउँपालिकामासूचीकृत गर्ने निवेदनको नमुना

मितिः …………………..

श्री सचिवज्यू
वडा समितिको कार्यालय
वडा नं....... 
.............

विषयः टोल विकास संस्था सूचीकृत गर्ने सम्बन्धमा ।

उपर्युक्त सम्बन्धमा यस नगरपालिका/गाउँपालिका को वडा नं …… स्थित ……………..टोलमा गठन गरिएको …………………………. टोल विकास संस्थालाई …………………………………सूचीकृत गरिदिनुहुन निम्नानुसारका विवरण सहित अनुरोध गर्दछु । यस …………………………….. टोल विकास संस्थाको क्षेत्र निम्न उल्लेखित चार किल्लाभित्र सीमित रहनेछ ।
संलग्नः 
1. आम भेलावाट स्वीकृतटोल विकास संस्थाको विधान(अनुसूची ३)
2. टोल भेलाको उपस्थिति र निर्णय।
3. कार्य समितिका सदस्यहरुको नाम थरर परिचय खुल्ने कागजको प्रतिलिपि।
4. रु १ हजार राजस्व तिरेको रसिद।
पूर्व सिमानाः ………………………………
पश्चिम सिमानाः ………………………….
उत्तर सिमानाः …………………………..
दक्षिण सिमानाः ………………………….
हालका जम्मा घरधुरीः
निवेदक
                                      समितिको तर्फबाट
                                अध्यक्षको नामः ………………………………
                                टोल विकास संस्थाको नामः..............
                                ठेगानाः...........................



अनुसूची २
……………………………………… गाउँपालिका
……………नं वडा कार्यालय
टोल विकास संस्था सूचीकृत प्रमाण-पत्र

……………………………………………………………………………………………………  गाउँपालिका।नगरपालिका वडा नं.  ……………स्थित …………………………………मा गठन भएको ………………………………………………टोल विकास संस्थालाई यस कार्यालयमा मिति………………मा सूचीकृत गरी यो प्रमाण-पत्र प्रदान गरिएको छ ।
यस गाउपालिका।नगरपालिकाको आर्थिक, सामाजिक, साँस्कृतिक तथा भौतिक पुर्वाधार विकास र सुशासन कायम गर्ने क्षेत्रमा यस टोल विकास संस्थाको सक्रीय सहभागिताको अपेक्षा गर्दछु ।

………………………



												   वडा सचिव

बंगलाचुली गाउँपालिकामा टोल विकास संस्था (गठन, सञ्चालन तथा व्यवस्थापन) सम्वन्धी कार्यविधि, २०८३
को दफा ५ को उपदफा (१) संग सम्वन्धित
अनुसूची ३
…………………टोल विकास संस्थाको विधान
प्रस्तावना :
स्थानीय रुपमा उपलब्ध श्रम, सीप र साधन तथा अवसरहरुलाई अधिकतम परिचालन गर्दै गाउँको सामाजिक तथा आर्थिक व्यवस्थालाई एकअर्काको परिपूरकको रुपमा विकसित गरी गरिबी न्यूनीकरणका प्रयासमा ठोस योगदान पुर्याउने, सहभागिता मूलक योजना तर्जुमा गर्ने तथा आफ्‌नो टोलको समग्र विकास गर्ने वातावरण सिर्जना गर्न यो ................................ टोल विकास संस्था स्थापना गरी संचालन गर्न वान्छनीय भएकोले आमभेलावाट स्वीकृत गरी यो विधान बनाइएको छ ।
१. प्रारम्भिक : (१) संक्षिप्त नाम, प्रारम्भ र संस्थाको प्रकृति
(क) यो विधान ................................ टोल विकास संस्थाको विधान हुनेछ ।
(ख) यो संस्थाको नाम ................................ हुनेछ ।
(ग) यो संस्था गैर राजनैतिक, गैरनाफामूलक, सेवामूखी सामाजिक संघ संस्था रहनेछ ।
(घ) यो विधान ................................ टोल विकास संस्थाको साधारण सभाबाट पारीत भई वडा कार्यालयबाट स्वीकृती प्राप्त गरी टोल विकास संस्थाको दर्ता भएको मितिदेखि लागु हुनेछ ।
(ङ) यस संस्थाको कार्यालय ................................ मा हुनेछ ।
(च) यस संस्थाको सिमाना देहाय बमाजिम हुनेछ :
पूर्व .................................. पश्चिम .....................................
उत्तर ................................. दक्षिण ....................................
२. परिभाषा : (१) विषय वा प्रसङ्गले अर्को अर्थ नलागेमा यस विधानमा :
१. 'संस्था' भन्नाले ................................ टोल विकास संस्थालाई समझनुपर्छ ।
२. 'विधान' भन्नाले ................................ टोल विकास संस्थाको विधानलाई सम्झनुपर्छ ।
३. 'साधारणसभा' भन्नाले संस्थाको साधारण सदस्यहरुको भेला सम्झनुपर्छ ।
४. 'समिति' भन्नाले टोल विकास संस्थाको कार्यसमिति सम्झनुपर्छ ।
५. 'बैठक' भन्नाले संस्थाको संयुक्त वा छुट्टाछुट्टै बैठक सम्झनुपर्छ ।
६. 'पदाधिकारी' भन्नाले कार्यसमितिका अध्यक्ष, कोषाध्यक्ष, सचिव र सदस्यहरुलाई जनाउँछ ।
३. संगठित संस्था हुने :
(क) संस्थाको आफ्नो छुट्टै छाप हुनेछ । साथै संस्थाले व्यक्ति सरह आफ्नो नामबाट कार्य गर्न सक्नेछ ।
(ख) संस्थाले चल-अचल सम्पत्ति प्राप्त गर्न र उपयोग गर्न सक्नेछ । तर संस्थाले आफ्नो अचल सम्पत्ति बिक्रि गर्ने पाउने छैन । संस्था बिघठन भए सो संस्थाको सम्पूर्ण चल अचल सम्पत्ति गाउँपालिकामा हस्तान्तरण हुनेछ ।
४. संस्थाका उद्देश्यहरु :
संस्थाको संस्थागत, सामाजिक तथा आर्थिक विकासका लागि देहाय बमोजिम उद्देश्य हुनेछ :
(क) टोलस्तरमा सक्षम र दिगो स्वायत्त संस्थाको विकास गर्ने,
(ख) टोलका व्यक्तिहरुको आयमा वृद्धि गर्ने कार्यक्रमको संचालन गरी गरिबी न्यूनीकरणमा मद्दत पुर्याउने,
(ग) स्थानीय स्तरको विकास प्रक्रियालाई दिगो र आत्मनिर्भर बनाउन स्थानीय स्तरको समुदायको व्यक्तिहरुको क्षमता विकास कार्यक्रम कार्यान्वयनमा टेवा पुर्याउने,
(घ) संस्थालाई सहभागितामूलक योजना तर्जुमा, अनुगमन तथा मूल्याङ्कन प्रक्रियामा सक्रिय सहभागी बनाउने,
(ङ) संस्थाको सदस्यहरुको क्षमता विकासका लागि तालिम संचालन गर्ने आदि ।
(च) नेपाल सरकार, प्रदेश सरकार, स्थानीय तह र अन्य गैरसरकारी संघसस्थाहरुसंगको साँझेदारी र सहकार्यमा विकास निर्माणका कार्यका साथै विविध सामाजिक क्रियाकलापहरु सञ्चालन गर्ने।
५. टोल विकास कार्य समितिको गठन :
टोल विकास कार्य समितिको गठन देहाय बमोजिम हुनेछ :
१) गाउँपालिका क्षेत्र भित्रका बस्तिहरुको निश्चित भौगोलिक क्षेत्रभित्रका टोल तहमा रहेका घरपरिवारका सदस्यहरुबाट टोल विकास संस्थाको गठन गरिनेछ ।
२) पहिलो पटकका लागि टोल वासीको आम भेलाबाट टोल विकास संस्थाका कामलाई व्यवस्थित गर्न अध्यक्ष, कोषाध्यक्ष, सचिव र आवश्यकता अनुसारका सदस्यहरु रहेको एक टोल विकास संस्थाको तदर्थ कार्य समिति गठन हुनेछ । तर दोस्रो पटकका लागि यस्तो कार्य समिति साधारण सभाको सर्वसम्मती वा सो नभएमा बहुमतबाट पुनर्गठन हुनेछ । टोल विकास संस्थाको कार्य समितिको पदाधिकारीको पदावधि २ वर्षको हुनेछ । समितिमा अध्यक्ष, सचिव वा कोषाध्यक्ष मध्ये कुनै एक पदमा अनिर्वाय रुपमा महिला हुनुपर्नेछ । तदर्थ कार्य समितिले १ वर्ष भित्र टोल सभा बोलाई कार्य समिति गठन गनुपर्नेछ ।
३) टोल विकास संस्था गठन गर्दा सकेसम्म टोलका सम्पूर्ण घरधुरीलाई एक घर एक सदस्यको रुपमा समेट्नुपर्दछ । सो सम्भव नभए कम्तीमा ८० प्रतिशत सहभागि गराई टोल विकास संस्था गठन गरिनेछ । टोल विकास संस्थामा सहभागि भएका सदस्यहरुमध्ये कम्तीमा ५० प्रतिशत महिला आवद्ध गराउनु पर्नेछ ।
४) टोल विकास संस्थामा ७ देखि ११ जनाको कार्य समिति हुनेछ ।
६. संस्थाका कार्यहरु :
टोल विकास संस्थाले आफ्नो टोल क्षेत्रको समग्र र सदस्यहरुको हितका लागि देहायका कार्यहरु गर्नेछ :
1. टोलमा जातिय, लिंगीय वा वर्गीय विभेदको भावना हटाई सबै सदस्यहलाई निर्णय प्रक्रिया र स्रोतमा समान अधिकार प्रदान गर्ने,
2. विभिन्न सरकारी एवं गैर सरकारी निकायहरुसँग समन्वय एवं सहकार्य गरी टोलको विकासको लागि काम गर्ने,
3. टोलमा विकाससँग सम्बन्धित योजनाहरु संचालन गर्न आवश्यक सहजीकरण गर्ने,
4. टोलमा ढल तथा फोहोरमैला व्यवस्थापन लगायतका सेवा प्रवाहमा गाउँपालिकाको स्विकृतिमा संस्थाको निर्णय अनुसार सेवा शुल्क लिन सक्ने,
5. टोलको विकासका लागि विभिन्न स्रोतबाट प्राप्त स्रोतको उच्चतम् सदुपयोग गर्ने,
6. टोलको सामूहिक समस्या पहिचान गरी प्राथमिकताको आधारमा टोल विकास योजना बनाउने,
7. छुवाछुत, अन्धविश्वास, कुप्रथा, बाल विवाह, बहु विवाह जस्ता सामाजिक समस्याको पहिचान गरी सुधारका कार्यक्रमहरु संचालन गर्ने,
8. टोलको आर्थिक तथा सामाजिक सूचना र तथ्याङ्क अद्यावधि गरी अभिलेख राख्ने,
9. सहभागिता मूलक योजना तर्जुमा गर्न टोलको प्राथमिकता पहिचान गरी वडामा सिफारिस गर्ने,
10. टोलमा विभिन्न सरकारी तथा गैर सरकारी निकायहरुबाट प्राप्त योजनाहरुको अनुगमन गरी पृष्ठपोषण प्रदान गर्ने,
11. टोलमा विभिन्न सरकारी तथा गैर सरकारी संस्था मार्फत प्राप्त हुने कार्यक्रमहरु टोल विकास संस्था मार्फत संचालन हुने वातावरण सिर्जना गर्ने,
12. आफ्नो वडा तथा टोललाई वातावरणमैत्री तथा वालमैत्री बनाउने खालका कार्यक्रमहरु सञ्चालन गर्ने,
13. टोलमा भवन निर्माण मापदण्ड, सामाजिक सुरक्षा भत्ता जस्ता सामाजिक सरोकारका विषयमा चेतनामूलक कार्यक्रमहरु सञ्चालन गर्ने,
14. टोलमा रहेका सार्वजानिक, पर्ति, ऐलानी आदि जग्गाको संरक्षणमा गाउँपालिकालाई सहयोग गर्ने,
15. गाउँपालिकाको राजस्व अधिवृद्दिका लागि सहयोग प्रदान गर्ने,
16. संस्थामा प्राप्त भएको रकमको संस्थाको नीति बमोजिम रकम खर्च गर्ने, लेखा राख्ने र लेखापरीक्षण गराउने,
17. गाउँपालिकासँग भएको समझदारी अनुसारका विकासात्मक सामाजिक तथा सेवामूलक कार्यहरु गर्ने ।
७. सदस्यता :
संस्थामा सदस्यता देहाय बमोजिम हुनेछ :
(क) यस विधानको उद्देश्य बमोजिम संस्थाप्रति श्रद्धा र निष्ठा राखी विधानलाई स्वीकार गर्ने स्थानीय टोलबासी यस संस्थाको सदस्य हुनेछ ।
(ख) सदस्यता बन्न इच्छुक नयाँ टोलबासीहरुले संस्थाले तोके बमोजिम संस्थामा दरखास्त दिएमा सदस्यता प्रदान गरिनेछ ।
(ग) वडा समितिले संस्थाको सदस्यहुन योग्य भनी ठहर गरेको अन्य व्यक्ति ।

८. सदस्यता नरहने :
देहायको अवस्थामा संस्थाको सदस्य रहने छैन :
(क) सदस्यको मृत्यु भएमा ।
(ख) सदस्यले दिएको सदस्यता परित्यागको लिखित निवेदन संस्थाले स्वीकृत गरेमा ।
(ग) सदस्यता शुल्क नतिरेको वा संस्थाको निर्णय पालन नगरेमा संस्थाले निर्णय गरी सम्पूर्ण सदस्यलाई जानकारी गराई संस्थाको सदस्यबाट हटाएमा ।
(घ) संस्थालाई हानि नोक्सानी हुने कार्य गरेमा वा नैतिक पतन, आर्थिक अनियमितता वा भ्रष्टाचार गरेको अभियोग प्रमाणित भई सजाय पाएको कारण देखाई संस्थाले सदस्यताबाट हटाउने निर्णय गरेमा ।
(ङ) नेपालको प्रचलित कानुनको निषेध गरेको कार्य गरेमा ।
(च) बंगालाचुली गाउँपालिकाको प्रचलित कानून वमोजिम अयोग्य ठहर भएको व्यक्ति ।
९. संस्था गठन एवं कार्य संचालन विधि :
संस्थाको गठन एवं कार्य संचालन विधि देहाय बमोजिम हुनेछ :
(क) निश्चित भौगोलिक क्षेत्रमा व्यक्तिहरुको सर्वसम्मत निर्णयबाट टोलको क्षेत्र निक्र्यौल भएपछि त्यस टोलभित्र बसोबास गर्ने अधिकांश घरधनीहरुको उपस्थितिमा संस्था गठन गरिनेछ ।
(ख) टोल विकास संस्था गठन गर्न उपस्थित भएका व्यक्तिहरुले गरेको सर्वसम्मत निर्णयको आधारमा एक-एक जना अध्यक्ष, कोषाध्यक्ष र सचिव र अन्य घरधुरीका व्यक्तिहरु सदस्य हुनेछन् ।
(ग) संस्थामा कम्तिमा ५० प्रतिशत महिला सदस्य रहनेछन् । अध्यक्ष, कोषाध्यक्ष र सचिव मध्ये कम्तिमा १ जना महिला हुनेछ ।



१०. संस्थाका पदाधिकारीहरुको काम, कर्तव्य र अधिकार :
संस्थाका पदधिकारीहरुको काम, कर्तव्य र अधिकार देहायबमोजिम हुनेछन् :
क) अध्यक्षको काम, कर्तव्य र अधिकार :
1. संस्थाको नियमित बैठक बोलाउने, बैठकका लागि मिति, समय र स्थान तोक्ने ।
2. बैठकको अध्यक्षता गरी बैठक संचालन गर्ने ।
3. बैठकमा अनुशासनको पालन गर्न लगाउने र छलफलका विषयहरु टिपोट गर्ने वा गर्न लगाउने ।
4. छलफल हुँदा सबैको विचार संकलन गर्ने र सर्वसम्मत निर्णय गर्न पहल गर्ने ।
5. निर्णयहरु लागू गर्ने र गर्न लगाउने ।
6. विकासको कार्यमा सबैलाई समेटेर नेतृत्व प्रदान गर्ने ।
7. संस्थाले आर्जन/प्राप्त गरेको नगद वा जिन्सी सामानको सुरक्षाको प्रबन्ध मिलाउने ।
8. विशेष बैठकको आवश्यकता परेमा विधान बमोजिम बैठक बोलाउने ।
9. कार्यविधि बमोजिम अन्य कार्यहरु गर्ने ।
ख) संस्थाको सचिवको काम, कर्तव्य र अधिकार :
1. अध्यक्षको आदेशअनुसार बैठक बोलाउने ।
2. एकतिहाइ सदस्यले विशेष बैठकका लागि लिखित माग गरेमा विधान बमामेजिम बैठक बोलाउने ।
3. छलफलका प्रस्तावहरु संकलन गरी बैठकमा पेश गर्ने र बैठकको निर्णय लेखि निर्णय प्रमाणित गर्ने/गराउने ।
4. संस्थाले गरेका विभिन्न क्रियाकलापहरुको बारेमा सदस्यहरुलाई जानकारी गरावने ।
5. तोकिएका अन्य कार्यहरु गर्ने ।
ग) संस्थाको कोषाध्यक्षको काम, कर्तव्य र अधिकार :
1. संस्थाको आम्दानी र खर्चको विवरण तयार पार्ने ।
2. आम्दानी र खर्चको लेखापरीक्षण गराउने ।
3. Bank मा खाता संचालन गर्दा संयुक्त रुपमा खाता संचालन गर्ने ।
4. संस्थाको नगद र जिन्सी सामानको जिम्मा लिई सुरक्षा गर्ने ।
घ) संस्थाका सदस्यहरुको काम, कर्तव्य र अधिकार :
1. गाउँपालिकासँग भएको साझेदारीपत्रमा उल्लेखित शर्तअनुसार गर्नुपर्ने कामहरु गर्ने ।
2. संस्थाको हिसाव किताब चेक जाँच गर्ने ।
3. संस्थाका पदाधिकारीहरुले गरेका कामको मूल्याङ्कन नियमित रुपमा गर्ने ।
4. संस्था संचालनका लगि आवश्यकताअनुसार नीति बनाउन सहयोग गर्ने ।
5. बैठकमा उपस्थित भई छलफलमा भाग लिने ।
११. साधारण सभाको गठन र कार्य प्रणाली :
साधारण सभाको गठन र कार्य प्रणाली देहाय बमोजिम हुनेछ :
१. संस्थाको सम्पूर्ण सदस्यहरु रहेको एक साधारण सभा हुनेछ ।
२. साधारण-सभाको अध्यक्षता संस्थाको अध्यक्षले गर्नेछ । निजको अनुपस्थितिमा संस्थाको सचिव र निजको पनि अनुपस्थितिमा संस्थाको ज्येष्ठ सदस्यले गर्नेछ ।
३. साधारण-सभा संस्थाको सर्वोच्च निकाय हुनेछ ।
४. साधरण सभामा सदस्य संख्याको पहिलो पटक कम्तिमा ५१ प्रतिशत र दोश्रो पटक ३३ प्रतिशत सदस्यहरुको उपस्थिति भएमा गणपुरक संख्या पुगेको मानिनेछ ।
५. साधारणतया साधारण सभा वर्षको कम्तिमा १ पटक वस्नेछ ।
१२. साधारण सभाको काम, कर्तव्य र अधिकार :
साधारण सभाको काम, कर्तव्य र अधिकार देहाय बमोजिम हुनेछ :
(क) संस्थाको कार्यसमितिले साधारण सभाको परामर्श प्राप्त गर्न उचित देखि पेश भएका विषयमा परामर्श दिने ।
(ख) लेखापरिक्षक नियुक्ति गर्ने ।
(ग) संस्थाको लेखापरीक्षकको प्रतिवेदन पारित गर्ने ।
(घ) कार्य समितिलाई अधिकार प्रत्यायोजन गर्ने ।
(ङ) कार्य समितिको कुनै सदस्य वा सिंगो कार्यसमितिको विरुद्ध कुनै उजुरी भएमा निर्णय गर्ने ।
(च) संस्थाको विधान संशोधन गर्ने ।
(छ) आवश्यकताअनुसार सल्लाहकारको मनोनयन गर्ने ।
(ज) संस्थाको वार्षिक कार्ययोजना स्वीकृत गर्ने ।
१३. आर्थिक व्यवस्था :
(१) संस्थाको देहायबमोजिम आर्थिक स्रोत हुनेछ :
क) सदस्यताबाट प्राप्त शुल्क ।
ख) सरकारी तथा गैरसरकारी संस्थाबाट प्राप्त हुने अनुदान ।
ग) संस्थाको विभिन्न क्रियाकलापको सिलसिलामा प्राप्त हुने आय वा पुरस्कार ।
घ) अन्य आम्दानी ।
(२) प्रत्येक आ.व. को लेखा तयार गरी पछिल्लो आ.व.को असोज महिना भित्र लेखा परीक्षण गराई सो प्रतिवेदन साधारण सभामा प्रस्तुत गर्ने जिम्मेवारी कार्य समितिको हुनेछ ।
(३) संस्थाको नाममा प्राप्त वा खरीद चल-अचल सम्पत्तिको परिचालन र प्रयोग नेपाल सरकारको प्रचलित कानुन र गाउँपालिकाको टोल विकास संस्था गठन तथा संचालन कार्यविधि २०७५ बमोजिम संस्थाको साधरण सभाको स्विकृतिमा कार्य समितिले निर्णय गरे बमोजिम हुनेछ ।

१४. कार्यसमिति तथा पदाधिकारीको राजिनामा :
(क) समितिका सदस्यहरुले आफ्नो पदबाट राजीनामा दिन चाहेमा अध्यक्ष समक्ष दिन सक्नेछन् ।
(ख) अध्यक्षले आफ्नो राजीनामा सचिव मार्फत संस्थाको बैठकमा पेश गर्नुपर्नेछ र सो उपर संस्थाले निर्णय गरे बमोजिम हुनेछ ।
१५. कार्य समितिलाई आविश्वासको प्रस्ताव :
कार्य समितिका अध्यक्ष एवं पदाधिकारीहरु उपर अविश्वास भएमा यथोचित कारण देखाई संस्थाका ५१% सदस्यहरुले विशेष साधारणसभा राखी अविश्वासको प्रस्ताव पेश गर्न सक्नेछ । अविश्वासको प्रस्ताव उपर छलफल गरी हुने निर्णयमा बहुमतलाई भन्दा सर्वसम्मतीलाई जोड दिइनेछ तर सर्वसम्मति नभएका वहुमतबाट निर्णय हुनेछ ।
१६. विविध :
क) यस विधानमा उल्लेख नभएको अन्य विषय "वंगलाचुली गाउँपालिकामा टोल विकास संस्था (गठन, सञ्चालन तथा व्यवस्थापन) सम्वन्धी कार्यविधि, २०८३" वमोजिम हुनेछ ।
(ख) यस विधानमा उल्लेखित कुनै विषय "वंगलाचुली गाउँपालिकामा टोल विकास संस्था(गठन, सञ्चालन तथा व्यवस्थापन) सम्वन्धी कार्यविधि, २०८३" संग वाझिएमा वाझिएको हदसम्म स्वत अमान्य भई गाउँपालिकाले जारी गरेको प्रचलित कार्यविधि लागु हुनेछ ।
(ग) विधान संशोधन गर्नुपर्ने भएमा कार्य समितिले स्वीकृत गरी साधारणसभामा पेश गर्नुपर्नेछ । साधारण सभामा उपस्थित सदस्यहरुको कम्तीमा दुई तिहाइ बहुमतबाट मात्र विधान संशोधन हुन सक्नेछ ।

